CELEX: 62015CN0512
Language: et
Date: 2015-09-25 00:00:00
Title: Kohtuasi C-512/15: Eelotsusetaotlus, mille on esitanud Prekršajni sud u Bjelovaru (Horvaatia) 25. septembril 2015 – Siniša Pušić versus Privredna banka Zagreb ja Božo Prka

25.1.2016   
            
            
               ET
            
            
               Euroopa Liidu Teataja
            
            
               C 27/6
            
         Eelotsusetaotlus, mille on esitanud Prekršajni sud u Bjelovaru (Horvaatia) 25. septembril 2015 – Siniša Pušić versus Privredna banka Zagreb ja Božo Prka
   (Kohtuasi C-512/15)
   (2016/C 027/07)
   Kohtumenetluse keel: horvaadi
   
      Eelotsusetaotluse esitanud kohus
   
   Prekršajni sud u Bjelovaru
   
      Põhikohtuasja pooled
   
   
      Hageja: Siniša Pušić
   
      Kostjad: Privredna banka Zagreb, Božo Prka
   
      Eelotsuse küsimused
   
   
               1.
            
            
               Kas [tarbijakrediidi]seaduse tagasiulatuvat kohaldamist võib tõlgendada ja hinnata ainult selle seaduse sätete alusel või kas [tarbijakrediidi]seaduse niisugune kohaldamine on kooskõlas liidu õigusega, eriti Euroopa Parlamendi ja nõukogu 23. aprilli 2008. aasta direktiivi 2008/48/EÜ (1) artikliga 30, mille lõikes 1 on sõnaselgelt sätestatud, et seda direktiivi ei kohaldata enne direktiivi liikmesriigi õigusesse üle võtva siseriikliku õigusakti jõustumist sõlmitud krediidilepingute suhtes?
            
         
               2.
            
            
               Kas eespool kirjeldatud asjaoludel võib Horvaatia tarbijakrediidiseaduse artikli 26 lõike 1 punkti 28 karistusõiguse normi tõlgendada – kooskõlas direktiivi artikliga 23 ja arvestades direktiivi artikli 30 üleminekusätteid – nii, et kõnealuse direktiivi alusel vastu võetud siseriikliku õigusnormi rikkumise eest ette nähtud karistusi ei või kohaldada võimalikele rikkumistele seoses siseriiklike rakendusmeetmete rakendamise kuupäeval kehtivate krediidilepingutega?
            
         
      (1)  Euroopa Parlamendi ja nõukogu 23. aprill 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT L 133, lk 66).